Geissenklösterle arula, tigisa koe Schwäbische Alb jakama getalte Germana, tir ayaf is abdiizvugalaf debak ke Lekeraporugal.

Tamavafa Gadakiewega
Belca dem tevoya abdiizvugalafa arula ( don Geissenklösterle arula ) milvemon tigisa getalte Germana va tano katcalapafo izvaxo ke tawava tadler nume bak 2007 wetce arayaf debak ke tamavafa gadakiewega ke UNESCO zo bendeyer.

Rawopaf debak
Geissenklosterle arula tir tela lolentefa ke baroya arula ke Ach krant. Kolanixo ke betsa vatalteon tigir, vwon ice 60 m- vamoe titak ke krant. Ostik nelkafa galza atitsumuyur. Rawopafa kowedira koe lirkiskafa darka vakrile galza zo sopuyud. Uzif plor riyunaf gu fultey zo kosmayar voxe men al zo kojoxar. Aneyasik malyedad da bat plor vas kotunon videweyesi seri jontikote co ruldayar. Bata rawopafa muka gu rekola wali Milgaf Lekeraporugal ( pilkovon ke Moustier Sare ) is Mialukraporugal co zo royofted.

Loa koafizayana olkotca koe Geissenklosterle arula gu -39000 ik -33000 ( Aurignac Sare ) zo evlayad. Kosmayan mukeem vas yon sulemkoraf kudjotam is skunderi is baroy val tulon ruldar, i muka epuyuna kum melmakolafa wula ok kum sulemafa talga ok zverifa niska. Tel lokiewon videweyes val kum drinca ke bregay ke ape dankas loror zo epuyur. Betsa va badopaf enk wali 10000 ik 50000 AR tanda al divnedir

Geissenklosterle arula ( rusunon sugdalasa vas reak ke deaxol ) bak toleafu acku ke 1950-e sanda zo kosmayar aze tozi 1970-e sanda zo kosuxayar. Tana muka koafizayana koe luvafa betsava tigisa koe Blaubeuren widava, tir fetintekoramaf abidaf balumaks volas va ayasulemaf tisik. Muka epuyuna kum wula ke melmakolafa talgava tir lumontinafa vas 3.4 cm- is lummantafa vas 1.4 cm-. Gu 32000 AR tanda zo evlayar. Vrutaks va dzetafa yamba bal joxara va arula dere zo karavotayad. Luvafa betsava, dum Hohle Fels arula, va kalkafi dri lingeyeni is evlafi gu guazafe Aurignac Sare al razdar.

Dere rupec
Lekeraporugalafa kudjotya
Sirgenstein arula
Bockstein arula
Hohlenstein-Stadel arula
Hohle Fels arula
Vogelherd arula

|style="vertical-align: top;"|
Geissenklösterle (arula)